Vietä pääsiäinen ilman ruohikkopaloa | Pori.fi
Kauniit pääsiäiskelit voivat houkutella monenlaisiin puutarhahommiin. Ruohikko- tai metsäpalovaroituksen tai kovan tuulen aikana avotulta ei saa sytyttää. Ilmatieteen laitoksen varoitukset voi katsoa sivuilta www.fmi.fi/varoitukset.
Vuosittain juuri huhti-toukokuu on sesonkiaikaa puutarhajätteiden polton ja kulotuksen seurauksesta syttyneille maastopaloille. Noin 70 % maastopaloista aiheutuu ihmisen toiminnan seurauksena. Kelit ovat nyt erittäin otolliset ruohikkopaloille ja viime päivien kuiva ja tuulinen sää on lisännyt olosuhteiden vaarallisuutta.
(Uutinen on muokattu Länsi-Uudenmaan pelastuslaitoksen tiedotteen pohjalta)